English: Thank you for the questions and comments. Again, I'm grateful, as I'm sure staff are, for the tribute paid again by the Plaid Cymru spokesperson to the manner in which staff have responded to the at times exceptional pressure and demand that we recognise within the system. Turning to your questions, this winter, as with last winter and the winter before, we're seeing health and social care some together to plan for winter. So, this isn't an exercise of central Government control. We help to hold the ring with people coming together, and they look at and plan together in their local circumstances. That's actually been helpful, with social care and health recognising that they really do need each other. That may sound obvious, saying that out loud, but for different parts of public services to take time away and actually plan together isn't always a straightforward and easy thing to do. It's consistent with our policy direction and indeed with what the parliamentary review has said, and actually there's something about continuing to do more and to do better with that joint planning right across our system. It is a system challenge, because your point about medically fit patients, and the fact that they're still often in a hospital bed when they know there are more coming in - well, that is about health and social care together. Some of those people will need to be in a different part of the national health service for the next part of their care and treatment. Some of them could be supported in their own home, whether that's a residential home or a nursing home, or, if you like, a traditional private home, but they'll need social care and support to get there. That's why, in my statement, I pointed out some of the things that are already happening, and things that we could see to, and we'd want to have not just policy levers, but practical incentives to do that as well. The integrated care fund is one of those, but we think we'll need to do more. That isn't just the Government's view, of course, but that is also the view of the parliamentary review. When they called for a seamless care system, they're looking more and more at examples of what is successful and encouraging us as politicians in the Government and beyond to look at how we actually help healthcare and social care to build on a more consistent basis. Because we always know there will be a winter every time, every year. We know that it may vary in terms of the scale and the pressure, but there will always be extra pressure, because apart from anything else we can expect next year there to be even more people over the age of 85 coming in to our hospitals. We know that is a reality we will face. It's about how fast our system can move to catch up with the challenge of the demand that we see and how fast we can actually move outside the hospital, crucially, to manage some of that demand. I just want to respond directly to your point about elective procedures. This is something about the contrast between the system here and across our border. In England, they announced a ban on elective procedures to help manage through winter. So, a total ban through England. We didn't do that in Wales. We have unfortunately seen some people have their care interrupted, but I still think that, whilst people are frustrated, if they have their elective procedure cancelled or postponed, most people understand that it's being done because there is an emergency within the system where somebody needs that care on a more urgent basis. Nevertheless, 22,000 people have had elective procedures through December. There is significant activity taking place. What we need to be able to do across our whole system, in balancing elective and emergency admissions, is to think about how quickly we can get those people who have had elective procedures postponed back in to have that procedure, which we understand that they will need. It's part of the challenge in running a dynamic system and an understanding that, even though we have reduced the level of elective admissions to cope with winter, at times of extreme pressure, the system will need to make choices, and that often will be about postponing elective procedures because the emergency is at the door. I know what I would want if that were me or a member of my family. I know how I would feel if that was also my elective procedure being postponed. So, there is a need to be sensible and mature about our system and think about how we improve that again, if at all possible, for the year ahead. That's certainly our expectation in the Government.
Welsh: Diolch i chi am y cwestiynau a'r sylwadau. Unwaith eto, rwy'n ddiolchgar, fel yr wyf i'n siŵr y mae'r staff, am y deyrnged a dalwyd unwaith eto gan lefarydd Plaid Cymru i'r modd y mae staff yn ymateb i bwysau a galw eithriadol ar adegau yr ydym ni'n eu cydnabod o fewn y system. Gan droi at eich cwestiynau, y gaeaf hwn, fel y gaeaf diwethaf a'r gaeaf cynt, rydym yn gweld iechyd a gofal cymdeithasol yn dod at ei gilydd i gynllunio ar gyfer y gaeaf. Felly, nid yw hyn yn ymarfer o reolaeth y Llywodraeth ganolog. Rydym ni'n helpu i gynnal y cylch gyda phobl yn dod at ei gilydd, ac maen nhw'n ystyried ac yn cynllunio gyda'i gilydd yn eu hamgylchiadau lleol. Mewn gwirionedd bu hynny'n ddefnyddiol, gyda gofal cymdeithasol ac iechyd yn cydnabod eu bod wir angen ei gilydd. Efallai fod hynny'n swnio yn amlwg, dweud hynny yn uchel, ond nid yw cael gwahanol rannau o'r gwasanaethau cyhoeddus yn cymryd amser i ffwrdd ac yn cynllunio gyda'i gilydd bob amser yn beth syml a hawdd i'w wneud. Mae'n gyson â'n cyfeiriad polisi ac yn wir gyda'r hyn a ddywedodd yr arolwg seneddol, ac mewn gwirionedd mae rhywbeth ynghylch parhau i wneud mwy ac i wneud yn well gyda'r cyd-gynllunio hwnnw ar draws ein system. Mae'n her i system, oherwydd eich pwynt am gleifion sy'n iach yn feddygol, a'r ffaith eu bod yn dal yn aml mewn gwely ysbyty pan fyddan nhw'n gwybod bod mwy yn dod i mewn - wel, mae hynny'n ymwneud ag iechyd a gofal cymdeithasol gyda'i gilydd. Bydd angen i rai o'r bobl hynny fod mewn rhan wahanol o'r Gwasanaeth Iechyd Gwladol ar gyfer rhan nesaf eu gofal a'u triniaeth. Gellid cefnogi rhai ohonyn nhw yn eu cartref eu hunain, boed hynny mewn cartref preswyl neu gartref nyrsio, neu, os mynnwch chi, gartref preifat traddodiadol, ond byddan nhw angen gofal cymdeithasol a chymorth i gyrraedd yno. Dyna pam, yn fy natganiad, y nodais rai o'r pethau sy'n digwydd eisoes, a'r pethau y gallem ni ymdrin â nhw, a byddem ni'n dymuno cael nid yn unig ysgogiadau polisi, ond cymhellion ymarferol i wneud hynny hefyd. Mae'r gronfa gofal integredig yn un o'r rheini, ond credwn y bydd angen inni wneud mwy. Nid dim ond barn y Llywodraeth yw hon, wrth gwrs, ond dyna hefyd farn yr arolwg seneddol. Pan oedden nhw'n galw am system ofal ddi-dor, maen nhw'n edrych fwy a mwy ar enghreifftiau o beth sy'n llwyddiannus ac yn ein hannog ni fel gwleidyddion yn y Llywodraeth a thu hwnt i edrych ar sut yr ydym ni wir yn helpu gofal iechyd a gofal cymdeithasol i adeiladu ar sail fwy cyson. Oherwydd yr ydym ni bob amser yn gwybod y bydd gaeaf bob tro, bob blwyddyn. Gwyddom y gall amrywio o ran maint a'r pwysau, ond bydd pwysau ychwanegol bob amser, oherwydd ar wahân i unrhyw beth arall gallwn ddisgwyl y flwyddyn nesaf y bydd hyd yn oed mwy o bobl dros 85 oed yn dod i'n hysbytai. Gwyddom fod hwnnw'n realiti y byddwn ni'n ei wynebu. Mae'n ymwneud â pha mor gyflym y gall ein system symud i ddal i fyny gyda her y galw a welwn a pha mor gyflym y gallwn ni mewn gwirionedd symud y tu allan i'r ysbyty, yn hollbwysig, i reoli rhywfaint ar y galw hwnnw. Hoffwn ymateb yn uniongyrchol i'r pwynt a wnaethoch chi am driniaethau dewisol. Mae hyn yn rhywbeth sy'n ymwneud â'r gwrthgyferbyniad rhwng y system yma ac ar draws ein ffin. Yn Lloegr, cyhoeddwyd gwaharddiad ar driniaethau dewisol i helpu i ymdopi drwy'r gaeaf. Felly, gwaharddiad llwyr drwy Loegr. Wnaethom ni ddim gwneud hynny yng Nghymru. Yn anffodus rydym ni wedi gweld tarfu ar ofal rhai pobl, ond credaf o hyd, er bod pobl yn teimlo'n rhwystredig, os ydynt yn cael eu triniaeth ddewisol wedi'i chanslo neu ei gohirio, mae'r rhan fwyaf o bobl yn deall bod hynny'n digwydd oherwydd bod argyfwng yn y system lle mae rhywun sydd angen gofal mwy brys. Serch hynny, mae 22,000 o bobl wedi cael eu triniaethau dewisol drwy fis Rhagfyr. Mae cryn dipyn o weithgarwch yn digwydd. Yr hyn y mae angen i ni allu ei wneud ar draws ein system gyfan, wrth gydbwyso derbyniadau dewisol a brys, yw meddwl am ba mor gyflym y gallwn ni gael y bobl hynny sydd wedi cael triniaethau dewisol wedi'i gohirio yn ôl i gael y driniaeth honno, yr ydym ni'n deall sydd ei hangen arnynt. Mae'n rhan o'r her o redeg system ddeinamig a dealltwriaeth, er ein bod wedi lleihau nifer y derbyniadau dewisol i ymdopi â'r gaeaf, ar adegau o bwysau eithafol, bydd angen i'r system wneud dewisiadau, a hynny'n aml yn ymwneud â gohirio triniaethau dewisol oherwydd yr argyfwng sydd wrth y drws. Gwn beth yr hoffwn pe bai hynny'n fi neu'n aelod o'm teulu. Gwn sut fyddwn i'n teimlo hefyd os mai fy nhriniaeth ddewisol i fyddai'n cael ei gohirio. Felly, mae angen i fod yn synhwyrol ac aeddfed am ein system ac i feddwl am sut yr ydym ni'n gwella hynny eto, os yn bosibl, ar gyfer y flwyddyn i ddod. Dyna'n sicr ein disgwyliad yn y Llywodraeth.